Veiledende bilag til SSA-R – Rammeavtalen
– versjon april 2018

Innhold:

[Bilag 1: Overordnet beskrivelse av de ytelser rammeavtalen gjelder og oversikt over de oppdragsgivere som kan tildele kontrakter under rammeavtalen 2](#_Toc85115931)

[Bilag 2: Prosedyrer for tildeling av kontrakter innenfor rammeavtalen 10](#_Toc85115932)

[Bilag 3: Avtalevilkår for kontrakter som kan tildeles innenfor rammeavtalen med utfylte bilag 11](#_Toc85115933)

[Bilag 4: Administrative bestemmelser 12](#_Toc85115934)

[Bilag 5: Pris og prisbestemmelser 15](#_Toc85115935)

[Nytt bilag 6: Endringer i den generelle avtaleteksten 17](#_Toc85115936)

Nytt bilag 7: Databehandleravtale

# Bilag 1: Overordnet beskrivelse av de ytelser rammeavtalen gjelder og oversikt over de oppdragsgivere som kan tildele kontrakter under rammeavtalen

## Avtalens punkt 1.1 Formål og omfang

Formålet med samkjøpsavtalen er å dekke Oslo kommunes behov for kjøp av IKT konsulenttjenester i de tilfeller Oslo kommune, av ressursmessige eller faglige årsaker ikke kan dekke behovet for kompetanse av fast personale.

Samtlige etater i Oslo kommune vil kunne benytte denne avtalen.

Oslo kommune har en avtale for systemdrift og en samkjøpsavtale på utvikling og forvaltning av digitale tjenester. Disse avtalene vil ha forrang foran samkjøpsavtalen på IKT konsulenttjenester i de tilfeller det oppstår overlappende behov.

Samkjøpsavtalen er inndelt i fem ulike delavtaler som følger:

o Del 1 - Prosjekt og prosess

o Del 2 - Arkitekturbistand

o Del 3 - IT-sikkerhet, kvalitets- og sikkerhetsrådgivning

o Del 4 - Test/testledelse og design- og brukeropplevelser

o Del 5 - Analytics og dataforvaltning

Innenfor hver delavtale vil det bli inngått parallelle rammeavtaler med inntil 12-15 antall leverandører.

## Kundens kravspesifikasjon

Forklaring til kravtabellen:

Krav nr.: Kravets unike løpenummer

Beskrivelse: Beskrivelse av kravet

Kravtype: Kravtype M er å anse som et minimumskrav som ikke er gjenstand for relativ vurdering. Avvik fra minstekrav kan medføre avvisning.

Kravtype E er evalueringskrav. Kunden vil evaluere Leverandørens besvarelse av evalueringskrav opp mot tildelingskriteriene.

|  |  |  |  |
| --- | --- | --- | --- |
| **Krav nr.** | **Beskrivelse** | **Kravtype (M/E)** | **Dokumentasjonskrav** |
| **Evalueringskrav** |
|  | **Rekruttering**Leverandøren bør ha evne til å rekruttere og beholde dyktige fagpersoner som passer inn i ulike IKT-faglige kompetanseområder. Det vil her legges vekt på:* Metoder og rutiner for rekruttering
* Metoder, systemer og/eller tiltak for å beholde dyktige fagpersoner
 | E  | Leverandøren skal gi en beskrivelse av hvordan de jobber med å rekruttere og beholde fagpersoner som passer inn i ulike IKT-faglige kompetanseområder. Løsningsbeskrivelsen for kravet skal ikke overstige 1800 ord. Illustrasjoner kan innsettes i tillegg. Løsningsbeskrivelse utover 1800 ord vil ikke bli hensyntatt i evalueringen. |
|  | **Kompetanseutvikling**Leverandøren bør ha gode rutiner for kompetanseutvikling i virksomheten. Dette inkluderer også nyansatte fra første arbeidsdag og konsulenter inne i langvarige oppdrag.Leverandøren bør drive kontinuerlig kompetanseutvikling som bidrar til å sikre oppdatert og framtidsrettet kompetanse.  | E | Leverandøren skal beskrive hvordan de systematisk jobber med de ansattes kompetanseutvikling. (f.eks. metoder, rutiner, systemer, intern opplæring).Beskrivelsen bør omtale de elementer som er nevnt i kravet. Løsningsbeskrivelsen for kravet skal ikke overstige 1800 ord. Illustrasjoner kan innsettes i tillegg. Løsningsbeskrivelse utover 1800 ord vil ikke bli hensyntatt i evalueringen. |
| **Krav til leveransene** |
|  | **Samtaler om erstatning av konsulent**Dersom konsulenten, etter Oppdragsgivers vurdering, viser seg å ikke ha tilstrekkelig relevant kompetanse eller ikke leverer i henhold til forventning, skal det innledes samtale og prosess for erstatning av konsulent mellom Kunde og Leverandør. Dette skal ikke innebære merkostnad for Kunde. | M |  |
|  | **Taushetserklæring**Konsulent som skal gjennomføre arbeid på vegne av Oslo kommune skal signere en taushetserklæring.Virksomhetene kan også spesifisere i minikonkurransen at andre typer erklæringer skal signeres, for eksempel etiske retningslinjer, habilitetserklæring. | M |  |
|  | **Språk**Med mindre annet er avtalt, skal norsk språk benyttes i all direkte muntlig og skriftlig samhandling med Kunden. Det vil kunne gjøres unntak for bruk av norsk språk der det er spesifikke behov, under forutsetning om at det gis skriftlig forhåndsgodkjennelse fra Kunden.  | M |  |
|  | **Arbeidssted**Leverandøren skal tilby konsulenter som har mulighet til fysisk oppmøte på Kundens kontorlokaler i Oslo, med mindre annet er avtalt i den enkelte minikonkurranse.Det vil kunne være mulig å åpne opp for noe bruk av fjernarbeid i enkelttilfeller, men uansett må konsulenten kunne dra til kontoret når det trengs (workshops ol). Oppdrag for Oslo kommune skal utføres innenfor EU sine grenser. | M |  |
|  | **Konsulentnivå**Leverandørene må kunne tilby konsulenter på alle fire konsulentnivåer innen den enkelte delkonkurranse. | M |  |

# Bilag 2: Prosedyrer for tildeling av kontrakter innenfor rammeavtalen

## Avtalens punkt 2.1 Tildeling av kontrakter (prosedyre for avrop)

Kunden kan avrope med tildelingskontrakter som oppgitt i bilag 3.

For oppdrag/bistand med verdi under NOK 300 000,- eks. mva. kan det avropes direkte til en av leverandørene som har avtale for den aktuelle kategorien. For oppdrag med verdi over NOK 300 000,- eks. mva. skal det gjennomføres minikonkurranse.

Ved uforutsette omstendigheter som Oppdragsgiver ikke kunne forutse, kan det gjennomføres direkteavrop også over NOK 300 000,- eks. mva. dersom oppdraget har betydning for sikkerhet eller kritiske tjenester som omhandler liv eller helse.

I minikonkurransene vil det benyttes en eller flere av følgende tildelingskriterier:

* Pris (Aktuelle prismodeller er beskrevet i ssa-r, bilag 5.)
* Kompetanse (enkeltkonsulenter og/eller teamsammensetning. Dokumenteres med CV, evt. referanser, intervju og sertifiseringer)
* Tilgjengelighet eller leveringstid
* Oppdragsforståelse

Det vil variere hvilke av de ovenstående kriterier som vil bli vektlagt og vektingen mellom de valgte kriteriene i hver minikonkurranse.

Dersom Kunden på en konkret minikonkurranse, ikke får tilbud fra Leverandørene, kan Kunden velge enten å gå direkte til en leverandør uten å gjennomføre minikonkurranse, eller å gjennomføre en ny minikonkurranse. Dersom Kunden ikke får dekket sitt behov på denne måten, kan Kunden dekke sitt behov utenom avtalen.

# Bilag 3: Avtalevilkår for kontrakter som kan tildeles innenfor rammeavtalen med utfylte bilag

|  |  |  |  |  |
| --- | --- | --- | --- | --- |
|  | **Avtale** | **Utgiver** | **Versjon** | **Valgt(e) tildelings-kontrakt(er)** |
| SSA-B | Bistandsavtalen, avtale om bistand fra Konsulent | DFØ | Desember 2018 | X  |
| SSA-B enkel | Bistandsavtalen, avtale om bistand fra Konsulent, enkel | DFØ | Desember 2018 | X  |
| SSA-O | Oppdragsavtalen, avtale om utrednings- og utviklingsoppdrag fra Konsulent  | DFØ | Desember 2018 | X |

I enkelte avrop/minikonkurranser kan det bli aktuelt å bruke andre varianter av Statens Standardavtaler (SSA) enn de som er listet opp over.

# Bilag 4: Administrative bestemmelser

Bestemmelsene i dette bilaget gjelder med mindre annet er avtalt i det enkelte avrop.

Alle kostnader som Leverandøren har ved å gjennomføre sine forpliktelser etter Bilag 4 skal

utføres for Leverandørens egen regning med mindre annet er eksplisitt avtalt i det enkelte avrop.

## Avtalens punkt 1.4 Partenes representanter

Bemyndiget representant for partene, og prosedyrer og varslingsfrister for eventuell utskiftning av disse, spesifiseres nærmere her.Dette bør særskilt angis dersom det kun er spesielle omstendigheter som gjør at en tillater Leverandøren å bytte representant. Dette gjelder spesielt der kompetansen til representanten er viktig for leveransen i de videre avrop.

Bemyndiget representant for partene:

For Kunden:

Navn: Kjersti

Tittel:

Adresse:

Telefon:

E-post:

For Leverandør:

Navn:

Tittel:

Adresse:

Telefon:

E-post:

Dersom bemyndiget representant for en part skiftes ut, skal den andre part bli varslet om dette så snart som mulig. Ved eventuell planlagt utskifting av kontaktpunkter skal Kunden informeres skriftlig minimum 30 dager før utskifting.

Bemyndiget representant for Leverandøren forventes å være en tydelig støtte og samarbeidspartner for prosjektleder, jf. bilag1, kravnummer 7.

## Avtalens punkt 3.1 Plikt til å svare på henvendelser

Det er ikke tilbudsplikt i minikonkurransene. Frist for å inngi tilbud vil følge av den enkelte minikonkurranse.

Dersom Kunden på en konkret minikonkurranse, ikke får tilbud fra Leverandørene, kan Kunden velge enten å gå direkte til en leverandør uten å gjennomføre minikonkurranse, eller å gjennomføre en ny minikonkurranse. Dersom Kunden ikke får dekket sitt behov på denne måten, kan Kunden dekke sitt behov utenom avtalen.

Leverandøren plikter å svare på direkteavrop i løpet av 4 virkedager. Dersom Leverandøren ikke svarer på direkteavropet innen 4 virkedager, kan Kunden henvende seg til en annen avtaleleverandør eller gjennomføre minikonkurranse.

**Avtalens punkt 5.1 Samarbeid**

Det forventes at Leverandør deltar på 1-2 statusmøter årlig med Kunde og det skal ikke tilkomme tilleggsbetaling for dette. Møtene skal holdes i Kundens lokaler dersom ikke annet avtales.

Det er forventet at relevante roller fra Leverandør deltar på disse møtene, for å sikre forutsigbarhet og kontinuitet i informasjonsdelingen. Det forventes også at informasjonen videreformidles til andre relevante parter i organisasjonen.

**Bruk av underleverandør(er):**

Oversikt over de underleverandører som kan benyttes i leveranser under Avtalens omfang fylles inn i tabellen nedenfor. Det skal leveres skatteattest for evt. underleverandører.

|  |  |  |
| --- | --- | --- |
| **Firma** | **Organisasjonsnummer** |  |
|  |  |  |
|  |  |  |
|  |  |  |

Det presiseres at Leverandøren er fullt ansvarlig for utførelsen av disse oppgavene på samme måte som om Leverandøren selv stod for utførelsen. Det er således Leverandørens ansvar at underleverandørens personell kjenner til alle relevante sider ved Avtalen.

Dersom Leverandøren ønsker å ta i bruk nye underleverandører utover de Kunden har godkjent ved avtalens inngåelse, skal Kunden varsles skriftlig før underleverandøren tas i bruk.

Leverandøren og eventuelle underleverandører skal til enhver tid oppfylle sine forpliktelser til å betale skatter og/eller avgifter. Jf. nytt punkt 3.10. Det skal derfor også vedlegges ny underleverandørs skatteattest som ikke er mer enn seks måneder gammel. Fra underleverandører med forretningsadresse i andre EØS-land enn Norge, skal det innhentes tilsvarende attest.

# Bilag 5: Pris og prisbestemmelser

## Avtalens punkt 6.1 Priser

Alle priser skal oppgis ekskl. mva.

Dersom ikke annet er oppgitt, skal prisene skal inkludere alle administrasjonskostnader, herunder reisetid/transport, rapporter, møter, ekspedisjonsgebyr, fakturagebyr, toll, skatter, avgifter og lignende.

Prisene skal i tillegg inkludere arbeidsgiveravgift, pensjon og andre forpliktelser Leverandøren har for sine ansatte.

Tiden en konsulent har lunsj, er ikke fakturerbar tid.

Kunden skal kunne velge mellom flere prismodeller ut i fra hva Kunden finner mest hensiktsmessig i den enkelte minikonkurranse:

* **Timepris for ressurs:** Betaling på grunnlag av timepris og dokumentert ressursbruk. Maksimale timepriser som kan inngis er definert gjennom prisen tilbudt i konkurransen i SSA-R bilag 5 vedlegg 1 Prisskjema.
* **Tidsestimat med avtalt øvre ramme:** Betaling på grunnlag av timepris og dokumentert ressursbruk begrenset oppad til avtalt ramme.
* **Fast pris på oppdrag:** benyttes der hvor oppdraget kan spesifiseres detaljert, slik at leverandører forholdsvis nøyaktig kan kalkulere oppdragets omfang og kostnad. Leverandøren vurderer risiko og kalkulerer dette inn.

Det er Oslo kommune som i hvert enkelt avrop definerer hvilken konsulentnivå de har behov for. Prisen pr. konsulentnivå skal ikke være høyere enn de maksimale timeprisene som er oppgitt i prisskjemaet ved gjennomføring av minikonkurranse.

Det vil i enkelte tilfeller tillates avvik fra maksimal timepris der det, ifølge Kunde, er behov for spesialistkompetanse. Bruk av spesialist vil defineres av Kunde i det enkelte avrop eller minikonkurranse. Bruk av spesialister skal i løpet av et år ikke overstige 5 % av avtalens årlige verdi per delkonkurranse.

Maksimal timepris kan reguleres hvert år, pr 1. januar basert på foregående måneds indeks. Maksimal timepris skal reguleres i henhold til SSB sin årlige indeks, KPI for «Tjenester der arbeidskraft dominerer». Første regulering kan skje tidligst ved årsskiftet 2023/2024

Første gangs regulering vil skje basert på endringen i konsumprisindeksen regnet fra måneden avtalen var signert.

Prisendringen gjøres på Rammeavtalen og gjelder for alle pågående og nye avrop etter tidspunkt for prisregulering. Eventuelle prisreguleringer skal ikke iverksettes før Oppdragsgiver har godkjent prisreguleringen.

## Fakturering

Leverandøren plikter å sende elektroniske fakturaer i godkjent standardformat fra dato for kontraktsinngåelse jf. forskrift om elektronisk faktura i offentlige anskaffelser.

Betalingsbetingelser er per 30 kalenderdager etter mottatt faktura.

Fakturaen/xml-filen må inneholde følgende:

* Leverandørens navn
* Leverandørens organisasjonsnummer
* For leverandører registret i MVA-registeret, skal organisasjonsnummer etterfølges av bokstavene MVA.
* Bankkontonummer
* Fakturanummer (unikt for leverandøren)
* Fakturadato
* Forfallsdato
* Leveringssted
* Leveringsdato
* Fakturamottaker:
* Virksomhetens navn, ikke enhetens som barnehage eller skole
* Virksomhetens organisasjonsnummer, ikke enhetens
* Avtalenummer (oppgis av oppdragsgiver)
* Referanse - ressursnummer
* Varelinjetekst, spesifikasjon av ytelsen/varen
* Artikkelnummer (varenummer)
* Artikkelnavn
* Enhetsbeskrivelse (stk, kartong, etc.)
* Enhetspris per varelinje
* Antall enheter per varelinje
* Varelinjebeløp, sum per varelinje. Ikke forskjellige varer i samme linje.
* Fakturabeløp eksklusiv mva.
* Mva. spesifisert beløp. Spesifiseres på de forskjellige mva-satsene.
* Fakturabeløp inkludert mva.

Kun korrekt utfylte fakturaer utløser betalingsplikt.

# Nytt bilag 6: Endringer i den generelle avtaleteksten

|  |  |
| --- | --- |
| Punkt | Erstattes med |
| Nytt punkt 3.3 | **Krav om efaktura**Leverandøren plikter å sende elektroniske fakturaer i godkjent standardformat fra dato for kontraktsinngåelse jf. forskrift om elektronisk faktura i offentlige anskaffelser. Leverandøren må inngå en egen avtale med et aksesspunkt. Dersom Leverandøren ikke etterkommer krav om bruk av elektronisk faktura kan Oppdragsgiver holde tilbake betaling inntil elektronisk faktura i godkjent standardformat leveres. Oppdragsgiver skal uten unødig opphold gi melding om dette. Dersom slik melding er gitt, løper opprinnelig betalingsfrist fra tidspunktet elektronisk faktura i godkjent standardformat er levert. |
| Nytt punkt 3.4 | **Krav om betaling til bank**Lønn, oppgjør og annen godtgjørelse til egne ansatte, ansatte hos underleverandører, innleide og selvstendige oppdragstakere skal utbetales til den enkeltes konto i bank. Alle avtaler leverandøren inngår for utføring av arbeid under denne kontrakten skal inneholde tilsvarende bestemmelse. |
| Nytt punkt 3.5 | **Krav om bruk av fast ansatte** Ved utførelsen av kontraktsarbeidet skal arbeidet i all hovedsak utføres av fast ansatte i minst 80 % stilling. Innleid arbeidskraft anses ikke som fast ansatte etter denne bestemmelsen. Kunden kan gjøre unntak fra kravet, for eksempel der midlertidig ansatte erstatter fast ansatte som er i svangerskapspermisjon, er syke e.l.Leverandøren skal etter kontraktsinngåelsen redegjøre for hvordan kravet vil bli oppfylt, samt jevnlig oversende bemanningsplaner og rapporter som viser oppfyllelsesgraden. Ved kontraktsavslutning skal det fremlegges oversikt over bemanningen og oppfyllelsesgrad. Timelister skal fremlegges på anmodning. Alle avtaler leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.6 | **Krav vedrørende bruk av innleide/arbeidskraft fra bemanningsforetak**Leverandøren skal sørge for at innleid personell som Leverandøren benytter til å oppfylle kontrakten med Kunden, har arbeidskontrakter som sikrer disse tarifflønn e.l., også mellom oppdrag. Ved brudd på denne bestemmelsen kan vederlaget avkortes tilsvarende eventuell fortjeneste for Leverandøren. Brudd på bestemmelsen kan også påberopes av den enkelte ansatte overfor Leverandøren som grunnlag for krav om etterbetaling av lønn. |
| Nytt punkt 3.7 | **Begrensing i antall ledd underleverandører** Leverandøren kan ikke ha flere enn ett ledd underleverandør i kjede under seg. Innleie av personell regnes som ett ledd. Kunden kan godta flere ledd dersom det på grunn av uforutsette eller spesielle omstendigheter gjør det nødvendig for å få gjennomført kontraktsarbeidene.  Leverandørens bruk av underleverandører, herunder innleid arbeidskraft, skal skriftlig forhåndsgodkjennes av Kunden. Kunden kan bare nekte bruk der han har saklig grunn. Det samme gjelder for utskifting av underleverandører i kontraktsperioden. Kundens godkjenning endrer ikke leverandørens forpliktelser overfor Kunden.Ved inngåelse av kontrakter med underleverandør skal Leverandøren innhente skatteattest. Fra underleverandører med forretningsadresse i andre EØS-land enn Norge, skal det innhentes tilsvarende attest. Leverandøren skal på forespørsel fra Kunden fremlegge skatteattesten. Leverandøren skal til enhver tid kunne dokumentere at underleverandører oppfyller kontraktens bestemmelser, herunder at de har oppfylt sine forpliktelser overfor skattemyndighetene. Ovennevnte attester for skatt- og merverdiavgift skal til enhver tid finnes hos Leverandøren. Attestene skal ikke være eldre enn seks måneder gamle.Dersom attesten ikke fremlegges eller viser restanser som ikke er ubetydelige, kan Kunden kreve at underleverandøren skiftes ut for Leverandørens regning og risiko dersom forholdet ikke rettes innen en rimelig frist, gitt ved skriftlig varsel. Vesentlig mislighold av denne bestemmelsen, som etter skriftlig varsel fra Kunden ikke blir rettet innen en rimelig frist, gir Kunden rett til å heve kontrakten eller til å kreve prisavslag på inntil 1 prosent av det samlede vederlaget for kontraktsarbeidet. Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.8 | **Krav til lønns- og arbeidsvilkår**Leverandør og underleverandører (herunder bemanningsselskap) plikter å ha lønns- og arbeidsvilkår som ikke er dårligere enn det som følger av til enhver tid gjeldende arbeidsmiljølovgivning, allmenngjøringsforskrifter eller landsomfattende tariffavtale for den aktuelle bransje. Dette gjelder bare for arbeidere som direkte medvirker til oppfyllelse av leverandørs forpliktelser under avtalen.På arbeidsområder som ikke er dekket av allmenngjøringsforskrifter eller landsdekkende tariffavtaler, skal Leverandøren se hen til lokale tariffavtaler på samme arbeidsområde og fastsette lønns- og arbeidsvilkår som ikke er dårligere enn disse. Dersom det ikke finnes slike lokale avtaler, skal Leverandøren se hen til allmenngjorte eller landsdekkende tariffavtaler for lignende arbeidsområder og fastsette lønns- og arbeidsvilkår som ikke er dårligere enn disse.Med lønns- og arbeidsvilkår menes blant annet bestemmelser om arbeidstid, lønn, obligatorisk tjenestepensjon, overtidstillegg, skift- og turnustillegg og ulempetillegg, og dekning av utgifter til reise, kost og losji. Dersom kravet til lønns- og arbeidsvilkår ikke etterleves, har Kunden rett til å holde tilbake deler av kontraktssummen til det er dokumentert at forholdet var eller er brakt i orden. Summen som blir holdt tilbake skal tilsvare ca. 2 ganger besparelsen for arbeidsgiveren.Dersom bruddet har skjedd hos underleverandøren kan Kunden kreve at Leverandøren skifter ut underleverandøren. Dette skal skje for Leverandørens regning og risiko.Ved brudd på plikter etter denne bestemmelsen som ikke er av ubetydelig karakter kan Kunden stanse arbeidene for Leverandørens regning og risiko eller heve kontrakten. Selv om Leverandøren eller underleverandør retter overfor arbeiderne, er ikke det til hinder for at Kunden kan heve. Leverandørens forsinkelse som følge av stansing gir Kunden rett på eventuell dagmulkt etter kontraktens bestemmelser om forsinket levering. Dersom Kunden hever kontrakten med Leverandøren, kan Kunden kreve å få tiltransportert til seg Leverandørens kontrakter med underleverandører.Brudd på plikter etter denne bestemmelsen gir under enhver omstendighet Kunden rett på forholdsmessig prisavslag. Ved vurderingen av hva som er et forholdsmessig prisavslag, skal det særlig legges vekt på bruddets alvorlighetsgrad, omfang, varighet og betydning for Kunden, herunder betydningen for Kundens omdømme.Oslo kommune, eller eventuelt tredjepart engasjert av Oslo kommune, har rett til innsyn i dokumenter, og rett til å foreta andre undersøkelser, som gjør det mulig for Kunden å gjennomføre kontroll med at kravet til lønns- og arbeidsvilkår overholdes.Leverandøren plikter vederlagsfritt å medvirke ved kontroll, herunder til å fremlegge all etterspurt dokumentasjon. Medvirknings- og dokumentasjonsplikten omfatter også underleverandører. Leverandør plikter å ha tilsvarende kontraktsbestemmelse i sine kontrakter med underleverandører og skal gjennomføre nødvendig kontroll hos sine underleverandører for å påse at plikten overholdes.  |
| Nytt punkt 3.9 | **Krav om betaling med elektronisk betalingsmiddel/forbud mot kontant betaling**All betaling Leverandøren foretar i forbindelse med utførelsen av kontraktsarbeid for Oslo kommune skal betales med elektronisk betalingsmiddel.Alvorlige brudd på denne bestemmelsen gir Kunden rett til prisavslag tilsvarende betalingen.Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.10 | **Brudd på skatte- og avgiftsforpliktelser**Leverandøren og eventuelle underleverandører skal til enhver tid oppfylle sine forpliktelser til å betale skatter og/eller avgifter.Kunden kan til enhver tid foreta kontroll av Leverandørens og eventuelle underleverandørers oppfyllelse av forpliktelser til å betale skatter og/eller avgifter. Dersom Leverandøren i ikke uvesentlig grad misligholder sine forpliktelser til å betale skatter og/eller avgifter kan Kunden, etter at Leverandøren er gitt en frist til å rette, heve kontrakten. Dersom Leverandøren vesentlig misligholder sine forpliktelser til å betale skatter og/eller avgifter kan Kunden heve kontrakten uten at Leverandøren er gitt en frist til å rette. Retten til å heve gjelder ikke dersom kravet formelt er bestridt overfor kompetent myndighet og Leverandøren kan sannsynliggjøre overfor Kunden at kravet ikke er berettiget. Dersom Leverandørens underleverandør i ikke uvesentlig grad misligholder sine forpliktelser til å betale skatter og/eller avgifter, kan Kunden, etter at underleverandør er gitt en frist til å rette, kreve at Leverandøren snarest mulig skifter ut sin underleverandør for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet, og Leverandøren kan sannsynliggjøre overfor Kunden at kravet mot underleverandør ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Kunden heve avtalen.Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.11 | **Brudd på konkurranselovgivningen**Dersom det er klar sannsynlighetsovervekt for at Leverandøren har brutt konkurranseloven §§ 10 eller 11 eller tilsvarende bestemmelser, kan Kunden heve kontrakten dersom dette er forholdsmessig.Dersom det er klar sannsynlighetsovervekt for at Leverandørens underleverandør har brutt konkurranselovens §§ 10 eller 11 eller tilsvarende bestemmelser, kan Kunden kreve at Leverandøren snarest mulig skifter ut sin underleverandør, for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet og Leverandøren kan sannsynliggjøre overfor Kunden at kravet mot underleverandøren ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Kunden heve avtalen.Før heving etter første ledd og før krav om utskiftning av underleverandør i annet ledd, skal Oppdragiver vurdere den tid som er gått siden bruddet på konkurranseloven §§ 10 eller 11 ble begått, hvilke self-cleaning-tiltak som er iverksatt fra Leverandørens eller underleverandørens side og eventuelt andre momenter som kan ha betydning for vurderingen av om hevingen eller utskiftningen er forholdsmessig. Dersom bruddet på konkurranselovgivningen direkte har rammet eller berørt Oslo kommune, vil heving alltid anses å være forholdsmessig.Leverandøren skal holde Kunden skadesløs for ethvert tap Kunden påføres som følge av Leverandørens eller underleverandørens brudd på konkurranseloven §§ 10 og 11 eller tilsvarende bestemmelser. Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.12 | **Innrapportering av utenlandske arbeidere** Oppdrag gitt til utenlandsk leverandør eller underleverandør, og alle arbeidere på slikt oppdrag, skal rapporteres til Skatteetaten via Oppdrags- og arbeidsforholdsregisteret i henhold til lov om skatteforvaltning § 7-6. Leverandøren er ansvarlig for at slik rapportering skjer i hele kontraktskjeden. Leverandøren skal på forespørsel dokumentere at rapporteringsplikten er oppfylt ved kopi av innmeldingsskjema eller kvittering. Eventuelt ansvar for skatter eller avgifter, gebyrer eller tvangsmulkt ilagt Kunden som følge av at leverandøren ikke har overholdt sine forpliktelser etter dette punktet, er leverandørens ansvar og skal betales av ham.Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.13 | **Revisjon**Oslo kommune, eller eventuelt tredjepart engasjert av Oslo kommune, kan for å undersøke om kontraktens krav blir oppfylt, gjennomføre revisjon, herunder stedlig kontroll av Leverandøren og eventuelle underleverandører i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd. Leverandøren skal vederlagsfritt stille nødvendige ressurser og dokumentasjon til disposisjon for Kundens kontroll. Medvirknings- og dokumentasjonsplikten omfatter også underleverandører. Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.14 | **Mislighold av kontraktsforpliktelser - konsekvenser for senere konkurranser** Brudd på Leverandørens plikter i denne kontrakten vil bli nedtegnet og kan få betydning i senere konkurranser, i overensstemmelse med regelverket for offentlige anskaffelser.Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser. |
| Nytt punkt 3.15 | **Statistikk og informasjon**Leverandøren skal oversende statistikker/rapporter til Kunden. Leverandøren skal uoppfordret levere statistikk/rapporter til Kunden tertialvis og innen den 15. januar, 15. mai og 15. september hvert år i kontraktsperioden.Det skal sendes statistikk/rapport hvert tertial, i henhold til DEL II Rapporteringsmal. Dersom avtale statistikker/rapporter ikke er levert innen fristen, påløper en dagmulkt pålydende kroner 300 per dag frem til materialet er levert. Påløpt dagmulkt innbetales som egen innbetaling ved neste forfall for innbetaling av samkjøpsproveny. Statistikken skal leveres på elektronisk MS Excel format. Statistikken skal inneholde:* Oppdatert oversikt over leveringssteder med totalt kjøp og totalt antall fakturaer i perioden
* Statistikken skal være fordelt på måneder og tertial.

 På forespørsel fra Kunden skal Leverandøren innen 15 virkedager oppgi kontaktinformasjon (inkl e-postadresser for de som er registrert med dette) til alle som har foretatt avrop på kontrakten. Senest 2 måneder før kontrakten løper ut skal Leverandøren oversende oversikt over leveransepunkter/kunder med informasjon om adresse, spesielle forhold knyttet til levering, kontaktperson, telefonnummer og e-postadresse. Leverandøren skal også kunne levere annen statistikk som Kunden har behov for og som har sammenheng med kontraktens art, dersom Kunden ber om dette og det ikke medfører vesentlig ulempe for Leverandøren. Rapportene skal være på norsk og gjøres tilgjengelig for Kunden elektronisk. All statistikkutarbeidelse og oversendelse skal være kostnadsfri for Kunden. |
| Nytt punk3.16 | **Proveny**Leverandør skal betale proveny til oppdragsgiver på 1% av omsetningen til Oslo kommune og eventuelle samarbeidspartnere, dette for leveranser i henhold til samkjøpsavtalen. Leverandør innberetter tertialvis og innen den 15. januar, 15. mai og 15. september hvert år omsetning i foregående tertial. Omsetningsrapport skal leveres elektronisk i MS Excel format til avtaleforvalter i Oslo kommune jf punkt 6.7.2. Oppdragsgiver forbeholder seg retten til å gjøre endringer i provenyinnberetningen i kontraktsperioden, leverandør vil bli varslet skriftlig om endringer i rutine for proveny. Det skal betales proveny for alle avropskontrakter som er inngått på samkjøpsavtalen, også der hvor avropskontraktens varighet går utover samkjøpsavtalens varighet. Leverandør er forpliktet til å sende omsetningsrapport for alle år det er gyldige avropsavtaler som er inngått i samkjøpsavtalens avtaleperiode.Oppdragsgiver vil etter mottak av omsetningsrapport og avklaring av eventuelle avvik utstede faktura pålydende provenybeløpet (1,0 % av innrapportert omsetning) med 30 kalenderdagers betalingsfrist. Dersom det er samarbeidspartnere med på avtalen, vil Oslo kommune utstede to fakturaer.Purregebyr (iht inkassoforskriften) og forsinkelsesrenter (iht forsinkelsesrenteloven) vil påløpe ved for sen betaling. Dersom omsetningsrapport for proveny ikke er innberettet innen fristene påløper en dagmulkt pålydende kroner 300,- per hverdag frem til innberetning er foretatt. Påløpt dagmulkt tilkommer på faktura. |
| Nytt punkt 7.3  | **Urettmessig bruk av lisenser og andre opphavsrettslige beskyttede elementer**Kunden kan kreve erstattet fullt ut idømt erstatningsansvar overfor tredjepart og eventuelle saksomkostninger, herunder partens egne kostnader til håndtering av saken, som følge av konsulentens urettmessige bruk av lisenser og andre opphavsrettslig beskyttede elementer i leveransen for Kunden. I tillegg kan Kunden kreve erstatning for annet tap i henhold til bestemmelsen i punkt 6.3.4 og 6.3.5 i SSA-B/SSA-B enkel og 8.5.5 og 8.5.6 i SSA-O. |
| Nytt punkt 5.3 | **Databehandleravtale**For hvert enkelt avrop vil Kunden vurdere om det skal inngås en databehandleravtale. Kunden vil angi dette i grunnlaget for det enkelte avropet. Leverandøren plikter å signere slik databehandleravtale.Mal for databehandleravtale med bilag er vedlagt som vedlegg til SSA-R bilag 1. |